b'\n_START_ARTICLE_\nPadak\xc3\xb5rve looduskaitseala\n_START_PARAGRAPH_\nPadak\xc3\xb5rve looduskaitseala asub Peipsi\xc3\xa4\xc3\xa4re valla territooriumil. Looduskaitseala on 1555,2-hektariline._NEWLINE_Looduskaitseala loodi 1964. aastal, mil kaitsti suurt sipelgaasurkonda, hiljem on kaitse-eeskirja uuendatud. Aastal 2001 organiseeriti ala \xc3\xbcmber Alatskivi-Padak\xc3\xb5rve looduskaitsealaks, mis hiljem nimetati \xc3\xbcmber Padak\xc3\xb5rve looduskaitsealaks._NEWLINE_Kaitstavad loomaliigid on laanekuklased ja v\xc3\xa4ike-konnakotkas ning alal toitumas k\xc3\xa4iv must-toonekurg. Kinnitamata andmeil esineb ka lendorav._NEWLINE_Kaitseala on jagatud kolmeks sihtkaitsev\xc3\xb6\xc3\xb6ndiks ja \xc3\xbcheks piiranguv\xc3\xb6\xc3\xb6ndiks._NEWLINE_Kaitseala peamisteks kaitseobjektideks on m\xc3\xb5hnastikud, samuti mitmed metsat\xc3\xbc\xc3\xbcbid (vanad loodusmetsad, siirdesoometsad jmt)._NEWLINE_Kaitsealal elutsevad laanekuklased (Formica aquilonia), kes kuuluvad Eestis looduskaitse III kategooriasse.'